# Батман: Анимационните серии

### от Уикипедия, свободната енциклопедия

Батман: Анимационните серии
Жанр | Анимация
Продължителност | 22 минути
Страна | САЩ
Излъчване | 5 септември 1992 г. — 16 септември 1995 г.
Брой епизоди | 85

„Батман: Анимационните серии“ (на английски: Batman: The Animated Series) е американски анимационен сериал с участието на един от най-известните супергерои на ДиСи Комикс — Батман. Считан е за най-модерното представяне на Тъмния рицар и също за най-добрия анимационен сериал, базиран на комикс. Без обособено заглавие в началото на всеки епизод шоуто първоначално е известно като „Батман“ (и може да бъде наречено така заради вторите части на епизодите от две части, в които се казва какво се е случило „досега в Батман...“), официално е озаглавено „Батман: Анимационните серии“, както обясняват от Уорнър Брос.

Оригиналните епизоди, продуцирани от Брус Тим и Ерик Радомски за пръв път са излъчени от 5 септември 1992 г. до 16 септември 1995 г. Поредицата е наречена „Батман: Анимационните серии“ в първия си сезон, излъчван в следобедите на делничните дни, а после е преименувана на „Приключенията на Батман и Робин“ (The Adventures of Batman and Robin), когато шоуто се преместило в края на седмицата, за да предаде по-голямо значение на партньорството между двамата герои и също да позволи на по-младата публика да опознае по-добре Робин, представен в тогавашния нов филм „Батман завинаги“ (Batman Forever).

Трябва да бъде отбелязано, че заглавието „Приключенията на Батман и Робин“ първоначално е използвано за анимационните серии от 1969-1970 г., създадени от Филмейшън и излъчвани по СиБиЕс (CBS).

След 85 успешни епизода по телевизия Фокс, нови анимационни епизоди за Батман са създадени за Кидс УБ и също пуснати в ефира на УайТиВи (YTV). Именувани са „Новите приключения на Батман“ (The New Batman Adventures) и са излъчени от 13 септември 1997 г. до 16 януари 1999 г. с 24 продуцирани епизода. Повторните излъчвания на новия сериал по Картун Нетуърк са смесвани с „Батман: Анимационните серии“ използвайки същите въвеждащи кадри. Този сериал е известен още като „Батман — Готъмски рицари“ (Batman: Gotham Knights). Епизодите му са пускани като част от „Новите приключения на Батман и Супермен“ (The New Batman Superman Adventures).

Някои от създателите са казвали, че „Новите приключения на Батман“ наистина е продължение на „Батман: Анимационните серии“. Продуцентите неколкократно са заявявали и потвърждавали, че шоуто се случва в същия свят само няколко години след времето в „Батман: Анимационните серии“. „Новите приключения на Батман“ имат и достатъчно значими разлики, за да ги считат много от феновете за отделни шоута. Дизайнът на героите претърпява видими промени, като те стават дори по-стилизирани от тези в оригиналните епизоди. Toва отчасти се дължи на по-ниския бюджет на сериала; новите модели на героите се анимират по-лесно с по-нисък бюджет. Има и промени в актьорския състав. Батгърл вече играе по-важна роля и не се озвучава от Мелиса Гилбърт.

## [редактиране] Общ преглед

Анимационният Жокер

Оригиналният серал е вдъхновен от филма на Тим Бъртън от 1989 г., „Батман“, като е заета и музикалната тема, написана от Дани Елфман за филма. В по-късни епизоди е използвана подобна музикална тема, написана от Шърли Уоукър. Друго силно въздействие е и това на филмчетата на „Супермен“ от 40-те години на 20 век. Излъчването на сериала започва през 1992 г., само няколко месеца след пускането на втория филм за Батман, „Батман се завръща“ (Batman Returns).

„Батман: Анимационните серии“ е сериалът, дал началото на „Анимационната вселена на ДиСи“ (DC Animated Universe) с пилотния си епизод, „На кожените крила“ (Оn Leather Wings). Брус Тим e човекът, направил дизайна на анимационния Батман и още много от героите в „Анимационната вселена на ДиСи“ и затова тя често е наричана и „Тимвселена“ (Timmverse). Tя е напълно разделена от предишната реалност на Уорнър Брос, „Супер приятели“ (Super Friends).

Сериалът, носител на награда Еми, бързо се сдобива с много похвали за ясно очертаната си изпъстрена анимация и за добре обмислените си сценарии, и веднага става хит. По-възрастните фенове хвалят изтънчения филмов тон и психологическите истории. Озвучаващият актьор Кевин Конрой, например, използва два отделни гласа, за да опише Брус Уейн и Батман, също като Майкъл Кийтън в предишните два филма. В сериала има и поддържащ екип, включващ специализирани актьори, озвучаващи различни класически престъпници, най-ярко забележим от които е Марк Хамил, който определя изцяло нова кариера за себе си в анимацията, с ролята му на Жокера. Записването на гласовете става с актьорите заедно, в студио, с диалог между тях (в доста от анимационните филми, актьорите записват гласовете си поотделно и никога не се срещат).

Анимационният Мистър Фрийз

Ключ към артистичния успех не сериите е обновяването на героите. За разлика от преди, сега те имат нов външен вид, характер и история. Злодеи като Две-Лица и Лудия Шапкар, и герои като Робин, описан като колежанин, са доказателство за това. Сериите са дали и живот на почти забравения Крал на часовниците. Най-добрият пример за драматична промяна е Мистър Фрийз; „Батман: Анимационните серии“ го е превърнал от типичния луд учен с мания към студа в трагична фигура, чиято замръзнала външност крие обречена любов и отмъстителна ярост. Най-известното нововъведение е асистентката на Жокера, Харли Куин, която става толкова известна, че по-късно ДиСи я добавя към комиксовата си поредица „Батман“.

## [редактиране] Персонажи

За сериите са създадени нови злодеи като Червеният нокът и Кралят на каналите, но с твърде малко появи. Друг, създаден специално за анимацията, персонаж е Тайгрус от епизода „Тайгър, Тайгър“. Далеч по-успешно е представянето на Харли Куин, помощничката на Жокера. Друга и добре приемана е появата на Кукличката. В последствие Мистър Фрийз е преработен, за да се съревновава с трагичната история в сериите. Калното лице е обновен и е наподобява версията си от 60-те години на 20 век. В два епизода Батман се изправя срещу Кьодай Кен (чието име на японски означава „Гигантски Юмрук“), нинджа, чиито способности могат да се сравняват с неговите. Фантомът и основната история за филма „Батман: Маската на Фантома“ (Batman: Mask Of The Phantasm) са изменената история „Батман: Година втора“, започнала в „Дитектив Комикс“ #575-578 от края на 80-те години на 20 век. Злодеят в тази поредица се нарича Косачът. Някои персонажи като Граф Вертиго и Кралят на часовниците са променени външно и по характер.

## [редактиране] Батман

Макар че версията на анимационния Батман е базирана и подобна на персонажа от комиксите (включително със еднакъв произход и обкръжение), той споделя различни история и продължение в живота си, за разлика от неговия двойник. Но както и в комиксите, така и в сериите, Батман е супергеройската самоличност на милионера Брус Уейн, който става Батман заради бруталното убийство на родителите си, когато е бил още дете. В тези серии (и други серии от „Анимационната вселена на ДиСи“), Батман/Брус Уейн се озвучава от Кевин Конрой.

## [редактиране] Екипировката на Батман, представена в сериите

Приспособления на Батман като полезния колан, пистолета с куката и Батмобила са проектирани на ново. Те и преди са били променяни многократно, както в комиксите, така и в различните филмови и телевизионни въплащения на Батман. Изстрелващата се кука е представена в едноименния филм на Тим Бъртън — „Батман“ — и става важна част от анимационната версия на героя. Батмобилът и Батсамолетът са подобни на тези, използвани във филма от 1989 г.

## [редактиране] Епизоди

Виж: Списък на епизоди на Батман: Анимационните серии

Някои епизоди са станали легендарни в някои фенски кръгове. Най-приветстваният епизод е носителят на награда Еми, „Сърце от лед“ (Heart of Ice), който е най-известен с преоткриването на персонажа на Мистър Фрийз, променяйки го от комедийния, обсебен от студа злодей в трагична личност с изпълнено с подходящо минало. „Сметки за разчистване“ (Robin's Reckoning) печели Еми за „Най-изпъкваща половин-часова или по-кратка програма“, отстранявайки Семейство Симпсън и на него е гледано като на една от най-добре обмислените и изобразителни истории за произхода на Робин. Други епизоди, постигнали високо признание са „Услугата на Жокера“ (Joker's Favour), който бележи първата поява на любимката на феновете, Харли Куин; „Две-Лица“ (Two-Face) за своето тъмно и важно преоткриване на персонажа, считан до някъде от продуцентите за твърде брутален за телевизията; „Луд като шапкар“ (Mad as a Hatter), в който Лудият Шапкар е представен като по-човечен и емоционално чувствителен член на галерията от престъпници на Батман вместо като вманиачен психопат. „Къща с градина“ (House and Garden), показваща тъжната и човешка страна на Отровната Айви; Серията от две части „Сянката на прилепа“ (Shadow of the Bat), представяща Барбара Гордън като Батгърл; „Харли и Айви“ (Harley and Ivy), дебюта на любимото на феновете дуо и „Пази се от Сивия призрак“ (Beware the Gray Ghost), добре позната с участието на Адам Уест в ролята на бивш актьор, приел образа на герой, чийто персонаж е играл на младини. Любими епизоди на феновете като „Почти го хванах“ (Almost Got 'Im), „Шанс да мечтаеш“ (Perchance To Dream) и „POV“ са също известни с тяхната реалистичност и неочакван край.

## [редактиране] „Батман: Анимационните серии“ в България

Всичките 85 епизода на „Батман: Анимационните серии“ са излъчвани у нас по „Канал 1“ и „Ефир 2“ през средата на 90-те години на миналия век, озвучени на български. За съжаление епизодите на „Новите приключения на Батман“ все още не са излъчени в България, както и другите истории за Тъмния рицар. Издадена е касета с българско озвучаване — „Батман: Легендата започва“ (Batman: The Legend Begins), включваща първите 5 епизода. Също така „Съни Филмс“ издадоха и трите тома с всичките епизоди на сериала.

## [редактиране] Aктьорски състав

### [редактиране] Главен състав

- Кевин Конрой - Батман/Брус Уейн
- Лорън Лестър - Робин/Ричард „Дик“ Грейсън
- Ефрем Зимбалист младши - Алфред Пениуърт
- Kлайв Ревъл - Алфред Пениуърт (в първите три епизода)

### [редактиране] Поддържащ състав

- Боб Хастингс - комисар Джеймс „Джим“ Гордън
- Робърт Костанцо - детектив Харви Бълок
- Лиан Ширмър - полицай Рене Мантоя
- Ингрид Олиу - полицай Рене Мантоя (1992-1994)
- Брок Питърс - Луциус Фокс
- Мелиса Гилбърт - Батгърл/Барбара Гордън
- Мери Девон - репортер Съмър Глийсън
- Лойд Бокнър - кмет Хамилтън Хил
- Maрило Хенър - Вероника Врийлънд
- Адам Уест - Сивият Призрак/Саймън Трент
- Дайяна Мълдор - д-р Лесли Томпкинс
- Джули Браун - Затана Затара
- Винсънт Шиавели - Джон Затара

### [редактиране] Злодеи

- Марк Хамил - Жокерът/Джак Нейпиър
- Арлийн Соркин - Харли Куин/Харлийн Куинзел
- Ричард Мол - Две-Лица/Харви Дент
- Пол Уилямс - Пингвинът/Озуолд Честърфийлд Кобълпот
- Джон Глоувър - Гатанката/Едуард Нигма
- Роди Макдауъл - Лудият шапкар/Джървис Теч
- Хенри Полик втори - Плашилото/професор Джонатън Крейн
- Арън Кинцейд - Крок/Уайлън Джоунс
- Хенри Силва - Бейн
- Марк Сингър - Човекът-прилеп/доктор Кърк Ленгстром
- Дайян Пършаинг - Отровната Айви/Памела Лилиан Айсли
- Ейдриън Бърбоу - Жената-котка/Селина Кайл
- Майкъл Ансара - М-р Фрийз/Виктор Фрайс
- Джордж Дзундза - Вентрологът/Арнолд Уескър и Белязаното лице
- Рон Пърлмън - Калното лице/Матю Хаген
- Джон Върнън - Рупърт Торн
- Дейвид Уорнър - Рас Ал Гул
- Хелън Слейтър - Талиа Ал Гул
- Едуард Аснър - Роланд Дагет
- Робърт Ито - Нинджата/Кьодай Кен
- Алисън Ла Плаца - Кукличката/Мери Луис Дол
- Кейт Мългрю - Червеният нокът
- Алан Ракнис - Кралят на часовниците/Темпъл Флугет
- Стийв Съскинд - Максимилиан „Макси“ Зевс
- Майкъл Грос - Невидимият човек/Лойд Вентрис
- Рей Буктеница - доктор Хюго Стрейндж
- Мат Фрюър - Сидни „Сид Сепията“ Дебрис
- Томъс Уилсън - Тони Зуко

## [редактиране] Издания на DVD

Обложка | Име на DVD | Дата на излизане в САЩ | Еп #
--- | --- | --- | ---
| Батман: Анимационните серии - Том 1 | 6 юли, 2004 | 28
| Батман: Анимационните серии - Том 2 | 25 януари, 2005 | 28
| Батман: Анимационните серии - Том 3 | 24 май, 2005 | 29
| Новите приключения на Батман или Батман: Анимационните серии - Том 4 | 6 декември, 2005 | 24

## [редактиране] Любопитно

- В края на 1992 г. компанията за играчки „Кенър“ създаде първата серия oт линията „Batman: The Animated Series“. В нея е и „Combat Belt BATMAN“, който е точно копие на анимационния Батман в обичайния му сив костюм с жълт колан, черни ботуши, черни ръкавици, черна маска и черно наметало.

## [редактиране] Външни препратки

- Batman:TAS at BATMAN-ON-FILM.COM
- „Batman: The Animated Series“ в Internet Movie Database
- „The New Batman Adventures“ в Internet Movie Database
- „The New Batman/Superman Adventures“ в Internet Movie Database
- Batman: The Animated Series production gallery at BatmanUnmasked.com
- Batman: The Animated Series/The New Batman Adventures at The World's Finest
- Batman: The Animated Series & The New Batman Adventures at Legions Of Gotham
- The Animated Batman
- Batman: The Animated Series Official Website
- The New Batman Adventures Official Website
- The New Batman Superman Adventures Official Website
- „Batman: The Animated Series“ в TV.com
- „Batman: Gotham Knights“ в TV.com
- Batman Animated at BYTB: Batman Yesterday, Today and Beyond

Взето от „http://bg.wikipedia.org../../../%D0%B0/%D0%BD/%D0%B8/%D0%91%D0%B0%D1%82%D0%BC%D0%B0%D0%BD%7E_%D0%90%D0%BD%D0%B8%D0%BC%D0%B0%D1%86%D0%B8%D0%BE%D0%BD%D0%BD%D0%B8%D1%82%D0%B5_%D1%81%D0%B5%D1%80%D0%B8%D0%B8_31ba.html“.

Категории: Анимационни телевизионни сериали | Анимационната вселена на ДиСи | Анимация

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Français
- עברית
- Italiano
- Српски / Srpski
- 中文